CELEX: 32013D0384
Language: et
Date: 2013-07-15 00:00:00
Title: Nõukogu otsus 2013/384/ÜVJP, 15. juuli 2013 , millega muudetakse otsust 2012/325/ÜVJP, millega pikendatakse Sudaani ja Lõuna-Sudaani nimetatud Euroopa Liidu eriesindaja volitusi

16.7.2013   
            
            
               ET
            
            
               Euroopa Liidu Teataja
            
            
               L 193/29
            
         NÕUKOGU OTSUS 2013/384/ÜVJP,
   15. juuli 2013,
   millega muudetakse otsust 2012/325/ÜVJP, millega pikendatakse Sudaani ja Lõuna-Sudaani nimetatud Euroopa Liidu eriesindaja volitusi
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 31 lõiget 2 ning artiklit 33,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 11. augustil 2010 vastu otsuse 2010/450/ÜVJP, (1) millega nimetati Rosalind MARSDEN Euroopa Liidu eriesindajaks („ELi eriesindaja”) Sudaanis.
            
         
               (2)
            
            
               Nõukogu võttis 1. augustil 2011 vastu otsuse 2011/499/ÜVJP, (2) millega muudeti ELi eriesindaja volitusi ja ametinimetust seoses Lõuna-Sudaani iseseisvuse väljakuulutamisega. ELi eriesindaja volitused lõpevad 30. juunil 2013.
            
         
               (3)
            
            
               ELi eriesindaja volitusi tuleks pikendada veel nelja kuu võrra.
            
         
               (4)
            
            
               ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist.
            
         
               (5)
            
            
               Otsust 2010/450/ÜVJP tuleks seetõttu vastavalt muuta,
            
         ON VÕTNUD VASTU KÄESOLEVA OTSUSE:
   Artikkel 1
   Otsust 2012/325/ÜVJP muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Euroopa Liidu eriesindaja
               Rosalind MARSDEN volitusi ELi eriesindajana Sudaanis ja Lõuna-Sudaanis pikendatakse kuni 31. oktoobrini 2013. ELi eriesindaja volituste kehtivuse võib lõpetada varem, kui nõukogu liidu välisasjade ja julgeolekupoliitika kõrge esindaja ettepaneku põhjal nii otsustab.”
            
         
               2)
            
            
               Artikli 5 lõikesse 1 lisatakse järgmine lõige:
               „ELi eriesindaja volituste täitmisega seotud kulude katmiseks ette nähtud lähtesumma ajavahemikul 1. juuli 2013 kuni 31. oktoober 2013 on 690 000 eurot.”
            
         
               3)
            
            
               Lisatakse järgmine artikkel:
               „Artikkel 12a
               Nõuetega seotud abi
               ELi eriesindaja ja tema isikkoosseis osutavad komisjonile haldusabi ja võimaldavad juurdepääsu asjakohastele dokumentidele seoses tema ning varasemate Sudaani nimetatud ELi eriesindajate volitustest tulenevate nõuetega, ning abistavad sellistele nõuetele vastamist võimaldava teabe esitamisega.”
            
         Artikkel 2
   Jõustumine
   Käesolev otsus jõustub selle vastuvõtmise päeval.
   Seda kohaldatakse alates 1. juulist 2013.
   
      Brüssel, 15. juuli 2013
      
         
            Nõukogu nimel
         
         
            eesistuja
         
         V. JUKNA
      
   
   
      (1)  ELT L 211, 12.8.2010, lk 42.
   
      (2)  ELT L 206, 11.8.2011, lk 50.